Temeljem članka 46. Statuta Grada Šibenika (Službeni glasnik Grada Šibenika“ broj 8/10, 5/12 i 2/13), a vezano za članak 90. i 91. Zakona o proračunu (“Narodne novine” br. 87/08, 136/12 i 15/15), Gradonačelnik Grada Šibenika utvrđuje

**I Z V J E Š Ć E**

**o danim suglasnostima za zaduživanje i danim jamstvima**

**od 01. siječnja do 30. lipnja 2016. godine**

**I OPĆI DIO**

Člankom 90. Zakona o proračunu propisano je da se pravna osoba u većinskom vlasništvu ili suvlasništvu jedinica lokalne i područne (regionalne) samouprave i ustanova čiji je osnivač jedinica lokalne i područne (regionalne) samouprave može dugoročno zaduživati za investiciju uz suglasnost većinskog vlasnika odnosno osnivača. Odluku o suglasnosti donosi predstavničko tijelo ako statutom ili odlukom jedinice lokalne i područne (regionalne) samouprave nije propisano tko odlučuje.

Člankom 91. Zakona o proračunu propisano je da jedinica lokalne i područne (regionalne)samouprave može dati jamstvo pravnoj osobi u većinskom izravnom ili neizravnom vlasništvu jedinice lokalne i područne (regionalne) samouprave i ustanovi čiji je osnivač za ispunjenje obveza pravne osobe i ustanove. Odluku o davanju jamstva donosi predstavničko tijelo ako statutom ili odlukom jedinice lokalne i područne (regionalne) samouprave nije propisano tko odlučuje.

Člankom 46. Statuta Grada Šibenika propisano je da Gradonačelnik odlučuje o davanju suglasnosti za zaduženje i davanju jamstva za ispunjenje obveza pravnim osobama u većinskom izravnom ili neizravnom vlasništvu Grada Šibenika i ustanovama čiji je osnivač Grad Šibenik, te izvan proračunskim korisnicima proračuna.

**II DAVANJE SUGLASNOSTI ZA ZADUŽIVANJE I DAVANJE JAMSTAVA**

U razdoblju od 01. siječnja do 30. lipnja 2016. godine nije bilo izdanih suglasnosti za zaduživanje pravnih osoba u većinskom izravnom ili neizravnom vlasništvu Grada Šibenika i ustanova čiji je osnivač Grad Šibenik.

 Grad Šibenik je na sjednici Gradskog vijeća Grada Šibenika održanoj 22. rujna 2015. godine donio Odluku o davanju jamstva za kreditno zaduženje HNK Šibenik s.d.d., Šibenik za podizanje kratkoročnog kredita kod Erste&Steiermarkische bank d.d., Poslovnica Šibenik, a u visini od 5.800.000,00 HRK uz kamatnu stopu od 3,95% godišnje, a sve s rokom vraćanja od 12 mjeseci (ugovor je sklopljen 29. ožujka 2016. godine).

 Izvješće je dostavljeno u prilogu (Obrazac IZJS).